SICT ราคาเริ่มย่อตัว ล่าสุดลบ 2.50% หลังชนซิลลิ่ง 4 วันติด!
SICT ราคาเริ่มย่อตัว ล่าสุดลบ 2.50% หลังชนซิลลิ่ง 4 วันติด!
SICT ราคาเริ่มย่อตัว ล่าสุดลบ 2.50% หลังชนซิลลิ่ง 4 วันติด!
5 ส.ค. 2563

ผู้สื่อข่าวรายงานว่า ราคาหุ้น บริษัท ซิลิคอน คราฟท์ เทคโนโลยี จำกัด (มหาชน) หรือ SICT ล่าสุด ณ เวลา  10.14 น. อยู่ที่ระดับ 6.10 บาท ปรับตัวลดลง 0.15 บาท หรือ 2.40% ด้วยมูลค่าการซื้อขาย 415.17 ล้านบาท
ทั้งนี้ หุ้น SICT ได้เข้าทำการซื้อขายในตลาดหลักทรัพย์เอ็ม เอ ไอ (mai) เมื่อวันที่ 30 ก.ค. เป็นวันแรก หลังจากที่เสนอขายหุ้นให้กับประชาชนทั่วไปครั้งแรก (IPO) ที่ราคาหุ้นละ 1.38 บาท โดยราคาหุ้นพุ่งชนซีลลิ่งติดต่อกัน 4 วันทำการ นับตั้งแต่เปิดทำการซื้อขายเมื่อวันที่ 30 ก.ค.
ด้าน นายมานพ ธรรมสิริอนันต์ ประธานเจ้าหน้าที่บริหาร ของ SICT ระบุว่า มีความพอใจต่อราคาหุ้น SICT ที่ดีดตัวขึ้นแรง สะท้อนให้เห็นว่านักลงทุนเริ่มรู้จักเทคโนโลยีมากขึ้น ขณะที่บริษัทเป็นผู้พัฒนาไมโครชิพที่เป็นส่วนประกอบสำคัญของอุปกรณ์ระบบระบุข้อมูลของวัตถุที่ขึ้นทะเบียนด้วยคลื่นความถี่วิทยุ (RFID) ที่มีส่วนแบ่งทางการตลาดติดอันดับ 1 ใน 5 ของโลก
ทั้งนี้ บริษัทตั้งเป้าภายในปี 67 จะมีรายได้เติบโตเป็น 2 เท่าตัว หรือแตะ 600 ล้านบาท จากปีนี้ที่คาดว่ารายได้จะเติบโตไม่น้อยกว่าระดับ 308.8 ล้านบาทในปีก่อน  โดยปัจจัยหนุนมาจาก 4 ธุรกิจหลัก ได้แก่ ธุรกิจไมโครชิพสำหรับระบบลงทะเบียนสัตว์ (Animal Identification) ซึ่งปัจจุบันมีสัดส่วนรายได้อยู่ที่ 33-42%, ธุรกิจไมโครชิพสำหรับระบบเข้า-ออกสถานที่ และระบบการอ่านข้อมูล (Access Control &amp; Interrogator) มีสัดส่วนรายได้อยู่ที่ 27-32%  , ธุรกิจไมโครชิพสำหรับระบบกุญแจสำรองอิเล็กทรอนิกส์ยานยนต์ (Car Immobilizer) มีสัดส่วนรายได้อยู่ที่ 25-38% และไมโครชิพอื่นๆ  (Others) ประมาณ 1-2%
 
 